
[bookmark: _GoBack] Ανοικτή Πρόσκληση συμμετοχής στο Συνέδριο Κολύμβησης & Μαραθώνιας Κολύμβησης 2026 με θέμα «Προπονητικές προσεγγίσεις και επιστημονική υποστήριξη», 21-22.11.2026, στην Αθήνα.
Αγαπητές και αγαπητοί συνάδελφοι, προπονητές, φοιτητές και απόφοιτοι των ΣΕΦΑΑ – ΤΕΦΑΑ και Σχολών προπονητών Κολύμβησης της ΓΓΑ,
Η εξέλιξη και αναπτυξιακή πορεία των αθλημάτων του Ελληνικού Υγρού Στίβου, βασίζεται στη διαρκή επικαιροποίηση της γνώσης, την επιστημονική κατάρτιση και την υιοθέτηση – εφαρμογή σύγχρονων προπονητικών μεθόδων. 
Με αυτόν τον στόχο, η Κολυμβητική Ομοσπονδία Ελλάδας (ΚΟΕ) σε συνδιοργάνωση με τη Σχολή Επιστήμης Φυσικής Αγωγής και Αθλητισμού του Εθνικού Καποδιστριακού Πανεπιστημίου Αθηνών (ΣΕΦΑΑ – ΕΚΠΑ) και με την υποστήριξη του προγράμματος Ολυμπιακής Αλληλεγγύης της ΔΟΕ (Olympic Solidarity), σας προσκαλεί στο Συνέδριο Κολύμβησης και Μαραθώνιας Κολύμβησης 2026 με θέμα «Προπονητικές προσεγγίσεις και επιστημονική υποστήριξη».
Βασική επιδίωξη της Ομοσπονδίας, με την αρωγή των ΣΕΦΑΑ και ΤΕΦΑΑ, είναι η καθιέρωση και συστηματική διεξαγωγή του θεσμού σε ετήσια βάση, με προοπτική επέκτασης σε όλα τα αθλήματα που καλλιεργεί η ΚΟΕ.
Πληροφορίες Διεξαγωγής:
· Ημερομηνία: 21-22 Νοεμβρίου 2026 
· Τοποθεσία: Μεγάλο Αμφιθέατρο ΣΕΦΑΑ - ΕΚΠΑ (Εθνικής Αντίστασης 41, Δάφνη)
· Δυνατότητα Παρακολούθησης: δια ζώσης (φυσική παρουσία) ή διαδικτυακά (μέσω ειδικής εκπαιδευτικής ψηφιακής πλατφόρμας)
Πρόγραμμα Ενοτήτων:
· Σάββατο 21.11.2026 (πρωί): 		09.00 – 14.15
· Σάββατο 21.11.2026 (απόγευμα):	16.00 – 19.45
· Κυριακή 22.11.2026 (πρωί):		09.30 – 13.45 
Στο Συνέδριο θα συμμετάσχουν ως ομιλητές κορυφαίοι Έλληνες προπονητές (SW & OWS), διακεκριμένοι επιστημονικοί συνεργάτες της ΚΟΕ και έγκριτοι Ακαδημαϊκοί των ΣΕΦΑΑ – ΤΕΦΑΑ με ειδίκευση στις αθλητικές επιστήμες.
Στο πλαίσιο των εργασιών του Συνεδρίου θα πραγματοποιηθεί και επιμορφωτικό τεχνικό σεμινάριο προπονητών για το άθλημα της Μαραθώνιας Κολύμβησης - Μεγάλων Αποστάσεων (OWS) με ειδικό θέμα: «Βασικά Χαρακτηριστικά & Αρχές Προπονητικής της Μαραθώνιας Κολύμβησης – Μεγάλων Αποστάσεων».
Παροχές Συμμετεχόντων:
· Πρόσβαση στο εκπαιδευτικό υλικό των παρουσιάσεων
· πιστοποιητικό παρακολούθησης του Συνεδρίου
· επιπλέον πιστοποιητικό για τους συμμετέχοντες στο επιμορφωτικό τεχνικό σεμινάριο της Μαραθώνιας Κολύμβησης - Μεγάλων αποστάσεων (OWS). 
Κόστος και εγγραφές: 
Οι εγγραφές γίνονται ηλεκτρονικά μέσω της Διαδικτυακής Εκπαιδευτικής Πλατφόρμας του Συνεδρίου Κολύμβησης & Μαραθώνιας Κολύμβησης 2026 στον σύνδεσμο  http://koe.edu.gr, η οποία θα ενεργοποιηθεί εντός των επόμενων ημερών.
· 40€ για προπονητές, απόφοιτους ΤΕΦΑΑ & ΣΕΦΑΑ, απόφοιτους σχολών προπονητών Κολύμβησης της ΓΓΑ (δια ζώσης ή διαδικτυακή παρακολούθηση).
· Δωρεάν για φοιτητές ΣΕΦΑΑ και ΤΕΦΑΑ (μόνον δια ζώσης, με επίδειξη φοιτητικής ταυτότητας).
[bookmark: _Hlk244770139]Οργανωτική Επιτροπή του Συνεδρίου:
· Κυριάκος Γιαννόπουλος, Πρόεδρος της Κολυμβητικής Ομοσπονδίας Ελλάδας (ΚΟΕ)
· Γεράσιμος Τερζής, Καθηγητής και Κοσμήτορας της Σχολής Επιστήμης Φυσικής Αγωγής και Αθλητισμού (ΣΕΦΑΑ) του ΕΚΠΑ
· Γεώργιος Χριστοφοράτος, Διευθυντής της ΚΟΕ
· Ανάργυρος Τουμπέκης, Καθηγητής και Αναπληρωτής Κοσμήτορας της ΣΕΦΑΑ του ΕΚΠΑ
· Ευάγγελος Κοζομπόλης, Τεχνικός Διευθυντής Κολύμβησης της ΚΟΕ
· Αλέξανδρος Νικολόπουλος, Μέλος ΕΕΠ της ΣΕΦΑΑ του ΕΚΠΑ και Ομοσπονδιακός προπονητής/Επιστημονικός συνεργάτης της ΚΟΕ
Για περισσότερες πληροφορίες, οι ενδιαφερόμενοι μπορούν να επικοινωνούν με τη  γραμματεία οργάνωσης του Συνεδρίου (Δευτέρα έως και Παρασκευή και ώρες 08.00 – 17.00) με τις κ. Παπαποστόλου Ιωάννα και Μόσιαλου Δανάη στο τηλ: +30 210 9851020 (εσωτ.110)  ή μέσω email στα i.papapostolou@koe.org.gr και d.mosialou@koe.org.gr

